Diari Oficial de la Generalitat Valenciana


Sumari del DOGV 3807, del 03-08-2000 (2000/6261)

RESOLUCIÓ de 17 de juliol de 2000, de la Direcció General per als Recursos Humans i Econòmics, per la qual s'executa la Sentència 651/2000, del Tribunal Superior de Justícia de la Comunitat Valenciana que convoca un concurs de trasllats per a la provisió d'una plaça vacant de farmacèutic titular dependent de la Conselleria de Sanitat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3807

Data del DOGV
:   03-08-2000

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2000/6261


Organisme emissor
:   Conselleria de Sanitat

Tipus de document
:   Resolució

RESOLUCIÓ de 17 de juliol de 2000, de la Direcció General per als Recursos Humans i Econòmics, per la qual s'executa la Sentència 651/2000, del Tribunal Superior de Justícia de la Comunitat Valenciana que convoca un concurs de trasllats per a la provisió d'una plaça vacant de farmacèutic titular dependent de la Conselleria de Sanitat. [2000/X6261]
  
Vista la Sentència 651/2000, de 21 de juny de 2000, del Tribunal Superior de Justícia de la Comunitat Valenciana, recaiguda en el recurs d'apel·lació 51/2000 interposat contra la sentència núm. 24/1999, dictada amb data 20.12.1999 pel Jutjat Contenciós Administratiu núm. 7 de València, en el recurs contenciós administratiu núm. 82/1999, per la qual s'imposa a l'administració l'obligatorietat de convocar concurs de trasllats de farmacèutics titulars que incloga la plaça exercida amb destinació provisional pel recurrent.
  
Fent ús de les competències delegades per l'article 3.n) de l'Ordre de 18 de febrer de 2000, de la Conselleria de Sanitat, per la qual es deleguen atribucions en matèria de contractació administrativa, gestió econòmica i gestió de personal, en diversos òrgans de la conselleria, resolc:
  
Convocar un concurs de trasllat per a la provisió d'una plaça en el Consultori Auxiliar de Rojales (Alacant), lloc núm. 051495.
  
Vist que en el Diari Oficial de la Generalitat Valenciana núm. 3.767, de 08.06.2000, es publicà la Resolució de 12 de maig de 2000, de la Direcció General per als Recursos Humans i Econòmics, que convocava un concurs de trasllats per a farmacèutics titulars dependents de la Conselleria de Sanitat, en execució de la Sentència núm. 34/1999 del Jutjat Contenciós Administratiu núm. 6 de València, i atenent la similitud del procediment, el present concurs de trasllats es resoldrà conjuntament amb el publicat per Resolució de 12 de maig de 2000, i d'acord amb les bases publicades en el DOGV núm. 3.767, de 08.06.2000.
  
El termini de presentació d'instàncies per a concursar a aquesta plaça serà d'un mes, comptador des de l'endemà de la publicació d'aquesta resolució en el Diari Oficial de la Generalitat Valenciana.